Ова возила коришћена су без успеха у рату између Боливије и Парагваја (1932—1935), у Зимском рату и у инвазији на Белгију током Другог светског рата (на страни савезника). Рат је показао да оклопни транспортер (танкета) наоружан митраљезом, иако јефтин, има малу практичну вредност. Недостатак простора за радио чинио га је скоро бескорисним за извиђање, лако наоружање и танак оклоп били су преслаби за борбу, а возило је било премало за транспорт пешадије. Британска војска, за разлику од других, препознала је ове слабости одмах и обуставила њихову производњу већ 1933.